|  |  |
| --- | --- |
| *Postmottak ved skoleneRektorene ved skoleneFylkestillitsvalgteLedelse internt i UTDOpplæringskontoreneSeksjon organisasjonAvdeling plan og næringSeksjon eiendomKommuneneDe videregående skoleneTillitsvalgte* | Dato: 18.03.2020 |

# Søkerstatistikk 2020 – 2021 og tilpasning av opplæringstilbudet våren 2020.

Vedlagt følger søkerstatistikken videregående opplæring for skoleåret 2020 – 2021.

Det bes om at **mottakerne** gir **høringssvar** innen **22. april 2020.** Høringssvaret inneholder forslag til endringer i kapasitet ved skolen.

Tilbakemeldinger sendes på epost til postmottak@trondelagfylke.no, og det gjøres oppmerksom på at uttalelsen legges ved som eget fil-vedlegg.

Ved innsending registrerer skolen notatet i 360 på saksnummer 201952807 *– Det videregående opplæringstilbudet 2020 – 2021.*

Notatet blir også lagt ut på [www.trondelagfylke.no\tilbudsstruktur](http://www.trondelagfylke.no/tilbudsstruktur).

## Beskrivelse av vedlagte søkerstatistikk

Søkerstatistikken for 2020 - 2021 inneholder følgende:

1. En oversikt over alle søkere og kapasitet/plantall fordelt på skole og programområde. (Med alle søkere forstås søkere både fra Trøndelag og andre fylker og voksne søkere)
2. En oversikt over søkere med ungdomsrett og kapasitet/plantall fordelt på skole og programområde (Egne = Fra Trøndelag og andre = Søkere fra andre fylker)
3. En oversikt over søkere med ungdomsrett til videregående trinn 1 fordelt på utdanningsprogram.
4. En oversikt over søkere med ungdomsrett til videregående trinn 2 fordelt på utdanningsprogram og programområde.
5. En oversikt over søkere med ungdomsrett til videregående trinn 3 fordelt på utdanningsprogram og programområde.

(Arkfanene i vedlagte excel-regneark er inndelt i tråd med kategoriene ovenfor)

Søkere fra andre fylker er registrert med ønskenummeret de har i hjemfylket. I statistikken kan de fremstå som søkere med første ønske i Trøndelag og antallet søkere blir overvurdert.

Dette vil primært berøre landslinjetilbudene og de landsdekkende tilbudene ved Heimdal vgs, Meråker vgs., Grong vgs., Steinkjer vgs, Oppdal vgs og Gauldal vgs. Dette vil det bli tatt hensyn til i dialogen med skolene.

## Videre saksgang fram mot justert opplæringstilbud for 2020 – 2021.

**Yrkesopplæringsnemnda** blir framlagt orienteringssak om søkerstatistikken den 26**. mars 2020**.

Vedtak i nemda vil følge tilbudsjusteringssaken til behandling i Fylkesutvalget.

Tilpassing av antall elevplasser ut ifra søkningen er delegert fra Fylkestinget til hovedutvalget for utdanning. **Hovedutvalget for utdanning** vil få saken om endringer i opplæringstilbudet til behandling til sitt møte i **mai 2020**.

Fylkesrådmannen vil i dialog med skolene gi antydninger om forslag til eventuelle betydelige endringer i tilbudsstrukturen ved skolen. Dette foregår i dialogmøter i perioden mars/april 2020.

Kapasitetene som står oppgitt i søkerstatistikken er kapasiteten som ble vedtatt som planleggingsramme av fylkestinget i desember 2019. De vedlagte søkertallene er grunnlaget for dialog om tilbudet for 2020 -2021.

***Det er viktig at det blir gitt innspill til faktorer som skal testes ut gjennom prøveinntak. Med innspill forstås høringsinstansenes forslag til endringer i den foreslåtte kapasiteten. Dette gjelder både små og store endringer.***

Innspill til justeringer av tilbudet kan testes ut før skolene avgir sin høringsuttalelse.

## Rammer for skolenes vurdering av opplæringstilbudet for 2020 – 2021.

Prinsipper for tilbudsplanlegging i utdanningssektoren i Trøndelag ble vedtatt i sak 29/17. I denne saken angis prinsippene for ønsket utvikling av tilbudsstrukturen i Trøndelag.

* <http://opengov.cloudapp.net/Meetings/trfk/AgendaItems/Details/200579>

Det videregående opplæringstilbudet i Trøndelag for 2020 – 2021 ble vedtatt i sak 75/19.

* <https://opengov.360online.com/Meetings/trfkprod/Meetings/Details/849730?agendaItemId=205344>

## Kontaktpersoner for spørsmål om endringer av opplæringstilbudet for 2020 - 2021

Dialogmøter med skolene gjennomføres i henhold til oppsatt plan. I tidsrommet 20. mars til 12. april.

Spørsmål angående konsekvenser søkerstatistikken har for skolens opplæringstilbud og ønske om drøftinger om justeringer av opplæringstilbudet rettes til:

* Anders Lehn - E-post: andleh@trondelagfylke.no
* John Evjenth – E-post: johevj@trondelagfylke.no

## Mottakere av notatet og statistikken

* Postmottak ved skolene
* Rektorene ved skolene
* Fylkestillitsvalgte
* Ledelse internt i UTD
* Opplæringskontorene og OKIT
* Seksjon organisasjon
* Avdeling plan og næring
* Seksjon bygg og eiendom
* Kommunene